Λάρνακα, 05/05/2025

**15 χρόνια Lidl Κύπρου: 15 χρόνια αφιερωμένα στην πρόοδο, την καινοτομία και τον άνθρωπο**

**Η Lidl Κύπρου γιόρτασε 15 χρόνια δυναμικής πορείας στη χώρα με μία εκδήλωση γεμάτη αξία, συναίσθημα και όραμα για το αύριο.**

Σε μία εορταστική ατμόσφαιρα, γεμάτη συγκίνηση και επιχειρηματικό απολογισμό, η **Lidl Κύπρου τίμησε την 15ετή παρουσία της** στο νησί, με μία συμβολική εκδήλωση που πραγματοποιήθηκε την Τετάρτη, 30 Απριλίου 2025, στον 33ο όροφο του 360 Nicosia, παρουσία θεσμικών φορέων, συνεργατών, εκπροσώπων των Μ.Μ.Ε. και στελεχών της κυπριακής αγοράς.

Η εκδήλωση αποτέλεσε ένα **ορόσημο για την πορεία της εταιρείας στην Κύπρο**, με τη Lidl Κύπρου να αναδεικνύει το **κοινωνικοοικονομικό της αποτύπωμα**, **τη δέσμευσή της στη βιωσιμότητα και την καινοτομία**, αλλά και τη **σταθερή σχέση εμπιστοσύνης** που έχει χτίσει με τους Κύπριους καταναλωτές όλα αυτά τα χρόνια. Με το σύνθημα «Lidl at its best», η εκδήλωση εστίασε στην ουσία του βιώσιμου επιχειρείν με αξίες.

Την εκδήλωση άνοιξε με ομιλία του ο κ. **Γιώργος Παπαναστασίου, Υπουργός Ενέργειας, Εμπορίου και Βιομηχανίας**, εκφράζοντας την ικανοποίηση του Υπουργείου για την εμπιστοσύνη που δείχνει η Lidl Κύπρου στην τοπική αγορά αναφέροντας χαρακτηριστικά: *«Η Lidl Κύπρου είναι μια εταιρεία, η οποία μάς τιμά σαν Κύπρος που βρίσκεται στην αγορά μας η οποία είναι μια μικρή και παρόλα αυτά προσφέρει και προωθεί προϊόντα, εργοδότηση και παρουσία, η οποία σχετίζεται με τη βιωσιμότητα, αλλά και μια σωστή παρουσία. Θέλουμε να έχουμε αυτού του είδους εταιρείες στον χώρο τον μικρό το δικό μας που λέγεται κυπριακή αγορά.» «Εκ μέρους του Υπουργείου Εμπορίου εκφράζουμε την ικανοποίησή μας που ένας πολυεθνικός όμιλος του βεληνεκούς της Lidl επιλέγει να εμπιστεύεται την κυπριακή οικονομία.»* πρόσθεσε. Κλείνοντας, αναφερόμενος στον κοινωνικό αντίκτυπο της εταιρείας επισήμανε ότι *«Σημαντικός είναι επίσης ο κοινωνικός αντίκτυπος των δράσεων και προγραμμάτων εταιρικής κοινωνικής ευθύνης της Lidl Κύπρου, η οποία μεταξύ άλλων διατηρεί πολυετείς συνεργασίες με αριθμό μη κερδοσκοπικών οργανισμών, όπως ο Αντικαρκινικός Σύνδεσμος Κύπρου και ο Ερυθρός Σταυρός. Οι δε αναπτυξιακές της πολιτικές συνάδουν με τους στόχους βιώσιμης ανάπτυξης των Ηνωμένων Εθνών και την καθιστούν πρότυπο επιχειρηματικής υπευθυνότητας στη χώρα μας»*.

Στη συνέχεια, τον δικό του χαιρετισμό απηύθυνε ο κ. **Martin Brandenburger, CEO της Lidl Κύπρου**, ο οποίος δήλωσε: *«Στη Lidl Κύπρου είμαστε δεμένοι με τη βιώσιμη επιχειρηματικότητα που ενισχύει την αναπτυξιακή πορεία της χώρας. Από την έναρξη των εργασιών μας μέχρι σήμερα έχουμε επενδύσει στη χώρα πάνω από 230 εκ. ευρώ και συνεχίζουμε με αμείωτους ρυθμούς, χωρίς παρεκκλίσεις από τον σχεδιασμό μας, χωρίς να επηρεαζόμαστε από τις συγκυρίες, όσο δυσμενείς και να είναι αυτές. Μόνο για το έτος 2025, προβλέπονται επενδύσεις άνω των 15 εκατομμυρίων ευρώ, και το ποσό αυτό θα αυξηθεί στα 40 εκατομμύρια ευρώ έως το 2027»*. *«Μετά από 15 χρόνια επιτυχημένης λειτουργίας, έχουμε βελτιώσει σημαντικά και σταθερά το κοινωνικοοικονομικό μας αποτύπωμα στην κοινωνία, το περιβάλλον και την οικονομία, χάρη στην εμπιστοσύνη των καταναλωτών και όλων των εμπλεκόμενων φορέων. Ναι, η Lidl Κύπρου σήμερα είναι at its best!»*, πρόσθεσε. Επίσης, ανέφερε, *«Με πίστη στην ευρύτερη επίδρασή μας στην Κύπρο και στους ανθρώπους της, δημιουργούμε και ενισχύουμε τις θέσεις απασχόλησης, στηρίζοντας συνολικά σχεδόν 2000 θέσεις»*. Επίσης, εστιάζοντας στην επίδραση της εταιρείας στις εξαγωγές ανέφερε χαρακτηριστικά *«Στη Lidl Κύπρου, είμαστε αναπτυξιακά και προϊοντικά βιώσιμοι για όλους τους συνεργάτες μας και Ειδικότερα, για το 2024 προωθήσαμε σε 27 χώρες τα προϊόντα μας και οι εξαγωγές ανήλθαν σε 28,8 εκ. ευρώ, εκ των οποίων τα 26 εκ. ευρώ ήταν οι εξαγωγές χαλουμιού»*.

Στη δική της ομιλία η κα. **Βασιλική Αδαμίδου, Διευθύντρια Εταιρικών Υποθέσεων και Βιωσιμότητας της Lidl Κύπρου**, επεσήμανε τον σημαντικό αντίκτυπο της εταιρείας στην τοπική κοινωνία και περιβάλλον, αναφέροντας χαρακτηριστικά: *«Φέτος γιορτάζουμε τα 15 χρόνια επιτυχημένης παρουσίας της Lidl στην Κυπριακή αγορά. Εδώ και 15 χρόνια επιχειρούμε υπεύθυνα και με ήθος, αφήνοντας προσφορά παντού: στους καταναλωτές, την κοινωνία, το περιβάλλον, την αγορά, την εκπαίδευση και την οικονομία του τόπου. Η Lidl είναι άρρηκτα δεμένη με όσα κτίζουν την καθημερινή εμπειρία των Κύπριων, παράγοντας κοινωνικό πολιτισμό αξιών και αναβαθμίζοντας την ποιότητα ζωής. Είμαστε υπερήφανοι που μεγαλώνουμε μαζί με την Κύπρο και τους ανθρώπους της, ενισχύοντας τη διατροφική αλυσίδα και προωθώντας την υγιεινή διατροφή και την ευζωία.» Εν κατακλείδι, η κα Αδαμίδου τόνισε: «Με συνέπεια και ευθύνη, συνεχίζουμε να χτίζουμε το επιχειρείν του αύριο, με επίκεντρο τον άνθρωπο και τον πλανήτη.»*

Στο πλαίσιο της εκδήλωσης, η Lidl Κύπρου απένειμε τιμητικές διακρίσεις σε τέσσερις σημαντικούς θεσμικούς εταίρους, αναγνωρίζοντας την πολυετή και γόνιμη συνεργασία τους: το **Υπουργείο Παιδείας, Αθλητισμού και Νεολαίας**, το **Υπουργείο Γεωργίας, Αγροτικής Ανάπτυξης και Περιβάλλοντος**, τον **Αντικαρκινικό Σύνδεσμο Κύπρου** και τον **Κυπριακό Ερυθρό Σταυρό**. Μέσα από αυτές τις συνεργασίες, η **Lidl Κύπρου ενισχύει συστηματικά το έργο σημαντικών κοινωνικών και περιβαλλοντικών πρωτοβουλιών**, με ουσιαστικό αποτύπωμα για την κοινωνία και το μέλλον του τόπου.

Η εκδήλωση πλαισιώθηκε από γευστικές εμπειρίες και μουσική επένδυση που πρόσφερε μια εορταστική και δυναμική ατμόσφαιρα, με τη Λευκωσία να απλώνεται πανοραμικά στους ορίζοντες.

Με **15 χρόνια δυναμικής πορείας**, η **Lidl Κύπρου συνεχίζει να επενδύει στον τόπο, τους ανθρώπους και το περιβάλλον**. Με ξεκάθαρες δεσμεύσεις, στρατηγική συνέπεια και με το βλέμμα στραμμένο στο μέλλον, η εταιρεία διασφαλίζει πως κάθε της δράση διασφαλίζει ένα υπεύθυνο σήμερα για ένα βιώσιμο αύριο.

**Επισκεφθείτε τη Lidl Κύπρου και στα:**

[**corporate.lidl.com.cy**](https://corporate.lidl.com.cy/el/)

**team.lidl.com.cy**

[**lidlfoodacademy.com.cy**](https://www.lidlfoodacademy.com.cy/)

[**facebook.com/lidlcy**](https://www.facebook.com/lidlcy)

[**instagram.com/lidl\_cyprus**](https://www.instagram.com/lidl_cyprus/)

**youtube.com/lidlcyprus**

[**linkedin.com/company/lidl-cyprus**](https://www.linkedin.com/company/lidl-cyprus)